Source: http://hazai.kozep.bme.hu/hu/baranya-megyei-birosag-pecsi-itelotabla/
Timestamp: 2017-06-23 19:00:53
Document Index: 24684829

Matched Legal Cases: ['Bíróság ', 'Bíróság ', 'Bíróság ', 'bíróság ', 'Bíróság ', 'Bíróság\n']

Baranya Megyei Bíróság – Pécsi Ítélőtábla - Hazai középületek	MagyarEnglish
Baranya Megyei Bíróság – Pécsi Ítélőtábla
„Színpad” és „gyár”. Vagyis az attraktív tér és az azt kiszolgáló tér. Így kapcsolódik egymáshoz a Baranya Megyei Bíróság új épületrésze a 70-es években épült 11 szintes irodaházhoz (tervező: Köves Emil), melynek felújítása szintén Koller Józsefhez köthető.
felelős tervező: Koller József - Koller és Társa Tervező Kft.
munkatársak: ifj. Csatai László, Bánfalvi Zoltán, Fehér Zsófia
tervezés/építés éve: 2003-2004/2004-2005
fotó: © Häider Andrea
A területet a korábbi várostervezők egyfajta fórumnak álmodták meg, de ebből csak nagyon kevés valósult meg. Kezdeményező gesztusként ezt a funkciót hivatott visszaadni a kihalt, parkolásra használt térnek a bíróság új épülete, mely két nagyméretű tárgyalót és bírói szobákat foglalja magába.
Az épület szoborszerű tömegét négy egymástól kis szögben elmozdított kubus adja. A szerkezet monolit vasbeton, melyet mindenhol fűrészelt Kanfanar kőburkolat takar. A keleti végfalra úgynevezett „bányaszél” kőlapok kerültek, melyek plasztikus felületükkel természetességet kölcsönöznek az egyébként üres homlokzatnak. A látvány nagyon hasonlít egy egymásra torlódott kövekből emelkedő sziklafal képéhez. Az esztétikus tömegformálás negatívumaként azért megemlíthető, hogy a tömeg egyáltalán nem, vagy csak részben követi a belső funkciót.
A homlokzatok megjelenése minden oldalról egyenértékű, így lehetőség van a jövőben városi terekkel, parkokkal körülvenni az épületet. A megvilágítás nagy részét a tetőn szabálytalan ritmusban elhelyezett felülvilágítók adják, de az északi és a nyugati oldalon tetőre is átforduló rések biztosítanak lehetőséget a kilátásra a reprezentatív közlekedőterekből. A közlekedés akadálymentességét rámpák segítik. A tárgyalótermek közel szimmetrikus terei ünnepélyesek, megfelelő környezetet nyújtanak egy bírósági per lebonyolításához. A belső tereket egyszerű, fehérre vakolt falak határolják. A berendezési tárgyak egyszerűek, barátságosak, illenek az épület egyéniségéhez. A mesterséges megvilágítás mindenhol az egyenletességre törekszik, ezért az úgynevezett fóliavilágítást alkalmazták.
Az anyagot gyűjtötte: Szepesi Róbert
© Häider Andrea© Häider Andrea© Häider Andrea © Häider Andrea© Häider Andrea© Häider Andrea© Häider Andreaalaprajzhomlokzathomlokzatmetszetmetszet
ifj. Csatai László: Baranya Megyei Bíróság és Pécsi Ítélőtábla – in: Építészfórum, 2005. 06. 23.;
Somogyi Krisztina: Elmozdulások – végre – in: Echo 2005. október;
Bencze Zoltán: Forma és Szerkezet – in: Echo, 2005.október;
The Architects' description: The High Court of Justice and the Courts of the City of Pécs – in: nextroom.at, 2010. 04. 26.;
the same text: The High Court of Justice and the Law Courts / Koller Studio - in: Archdaily, 19 July 2011;
Megrendelő/építtető: Baranya Megyei Bíróság
Alapterület összesen: 950 m2
Fellebbviteli Főügyészség és Ítélőtábla – DebrecenMezőgazdasági és Egészségügyi Szakközépiskola – KeszthelyKözségháza – PellérdDél-Dunántúli Regionális Könyvtár és Tudásközpont – PécsKodály Központ – Pécs
Cimkék:Bánfalvi Zoltán, Fehér Zsófia, ifj. Csatai László, Koller és Társa Tervező Kft., Koller József	|
2014-04-27 |
'01-'05, igazgatás, Pécs |
← Aréna Savaria, Városi Sportcsarnok - Szombathely
Keresés	Útmutató a cikkszerzőknek 2016
Honlapunk kizárólag oktatási célokat szolgál! Kérjük, ha további kiegészítő adat, információ áll rendelkezésére, ossza meg velünk, hogy az oldal még tartalmasabb és teljesebb lehessen!Az oldalon jelenleg szereplő épületek száma: 191
Bujnovszky
Tamás | Polgár Attila | Hajdú
József Frikker Zsolt | Batár Zsolt
| Zsitva Tibor Copyright © 2017 Hazai középületek Back to Top